25 идеи за летни прически - Lazara.bg
HomeКрасотаВсичко за косата25 идеи за летни прически
Ще ви представим 25 идеи за летни прически. Лятото е сезонът, през който се чудим по какъв начин да стилизираме косата си, така че да не изпитваме горещина, но пък и да изглеждаме добре. Любимата ни почивка на море често ни кара да се борим и с влагата, която оказва допълнително отрицателно влияние на нашата лятна прическа. От една страна да не ни е топло, от друга влажността във въздуха, която за кратко време е в състояние да ни развали косата. В общи линии, не ние е лесно, нали? Преди време ви показахме идеи за цветове за коса от блогърката Наяне Лебехола, която доста често залага на различни такива и най-вече на ярки нюанси. Но днес ще насочим внимание към нейните предложения и идеи за летни прически.
Летни прически – лесни и красиви
Прически с плитки – най-обичаните за лятото, особено за тези, които могат да плетат по различни начини и имат дълга красива коса. Тази лятна прическа не изисква много умения, просто сплетете косата на няколко плитки. Две по-големи и две по-малки. Не заглаждайте с някакъв стилизиратор за коса, а оставете по-свободна тази прическа с плитки за по-небрежна визия. По желание добавете шапка и бижута.
Лятна прическа с двоен хън от плитки – hun-ът набра популярност преди няколко години или поне това негово заглавие. За тази идея разделете косата по средата с гребен, завържете две опашки, сплетете ги и след което ги омотайте в малък кок. Това предложение от идеите за летни прически е изключително подходящо за плажа, където косата да не ви пречи и да е прибрана.
Прическа на кок – възможно най-класическият вариант за лятото. Винаги актуална и практична. Дали ще изберете нисък или висок кок, по-добре го оставете леко по-небрежен за лятната си визия. Думата свобода може би най-силно се свързва с лятото.
Още идеи за летни прически